stanford-oval/wikipedia huggingface dataset:
חוק דולון-פטי
צורות שקולות של החוק

צורה שקולה לניסוח של חוק דולון-פטי במונחים מודרניים היא שללא תלות בטיבו של החומר, קיבול החום הסגולי c של יסוד מוצק (הנמדד בג'אול לקלווין לקילוגרם) שווה ל-3R/M, כאשר R הוא קבוע הגזים (הנמדד בג'אול לקלווין למול) ו-M היא המסה המולרית (הנמדדת בקילוגרם למול). לפיכך, קיבול החום המולרי של יסודות רבים הוא 3R.
הצורה הראשונית של חוק דולון-פטי:
כאשר c הוא קיבול החום הסגולי, M היא המסה המולרית שהייתה מקובלת באותה התקופה, ו-K הוא קבוע חדש הידוע כיום כשווה לכ-3R.
במונחים מודרניים המסה m מחולקת במסה האטומית M שווה למספר המולים N.
לפיכך, כאשר נשתמש ב-C לציון קיבול החום הכולל, וב-c לקיבול החום הסגולי:
או
לפיכך, קיבול החום של מרבית המוצקים הגבישיים הוא 3R למול חומר.
דולון ופטי לא ניסחו את החוק במונחים של קבוע הגזים R (שלא היה ידוע בזמנו). תחת זאת, הם מדדו את ערכי קיבול החום (ליחידת מסה) של חומרים שונים וגילו שהם קטנים יותר עבור חומרים בעלי מסה אטומית גדולה יותר, כפי שנחזתה על ידי דלטון ואטומיסטים מוקדמים נוספים. דולון ופטי גילו שכאשר קיבול החום מוכפל במסות האטומיות המשוערות הללו, הערך החדש של קיבול החום (קיבול החום למול במונחים מודרניים) כמעט והיה קבוע, ושווה לערך שזוהה לימים בתור 3R.
במונחים מודרניים אחרים, קיבול החום חסר הממדים שווה ל-3.
לצורך יישומים כימיים, חוק דולון-פטי ניתן בצורה מקורבת על ידי הקשר:
מסה אטומית × קיבול חום סגולי = 6.4
מגבלות היישום

על אף פשטותו, חוק דולון-פטי מאפשר תחזית טובה למדי עבור קיבול החום הסגולי של יסודות מוצקים רבים בעלי מבנה גבישי פשוט יחסית, בטמפרטורות גבוהות. זאת משום שבתאוריה הקלאסית של קיבול החום, קיבול החום של מוצקים מתקרב למקסימום של 3R למול אטומים בגלל שסך כל דרגות החופש הוויברציוניות מסתכמות ל-3 דרגות חופש לאטום, כל אחת מתאימה לאיבר ריבועי של אנרגיה קינטית ולאיבר ריבועי של אנרגיה פוטנציאלית. מעקרון החלוקה השווה, הממוצע התרמי של כל איבר ריבועי הוא 1⁄2kT, או 1⁄2RT למול (ראה פיתוח למטה). מוכפל בשלוש דרגות החופש ובשני האיברים לכל דרגת חופש, זה מסתכם לאנרגיה כוללת של 3RT למול, ולקיבול חום של 3R למול.
חוק דולון-פטי נכשל בטמפרטורת החדר עבור אטומים קלים הקשורים בקשרים חזקים זה לזה, כמו בבריליום מתכתי או בפחמן בצורת יהלום. במקרים אלה הוא מנבא קיבולי חום גבוהים מאלה הנמדדים, כאשר ההפרש נגרם מכך שאופני תנודה וויברציוניים של חומרים אלה (שהם בעלי אנרגיה גבוהה) אינם מאוכלסים בטמפרטורת החדר.
בתחום טמפרטורות נמוך מאוד (קריוגני), כאשר הטבע הקוונטי של אחסון האנרגיה בכל המוצקים מתבטא באופן גדול יותר ויותר, החוק נכשל לכל החומרים. עבור קריסטלים בתנאים כאלה, מודל דביי מהווה תיאור טוב של המערכת. מודל דביי מהווה הרחבה של מודל המוצק של איינשטיין הלוקחת בחשבון התפלגויות סטטיסטיות בוויברציות אטומיות כאשר האנרגיה הכוללת של המערכת נמוכה.
פיתוח

מערכת של תנודות בסריג גבישי מוצק ניתנת למידול על ידי הנחת פוטנציאל הרמוני לאורך כל דרגת חופש. אזי, ניתן לכתוב את האנרגיה החופשית של המערכת בתור
כאשר האינדקס α מציין את דרגת החופש. במודל איינשטיין מ-1907 (בניגוד למודל דביי המאוחר יותר) אנו מתחשבים רק בגבול הטמפרטורה הגבוהה:
אזי
ואנו מקבלים
נגדיר את הממוצע הגאומטרי של התדירות להיות
כאשר M הוא סך כל דרגות החופש של המערכת.
לפיכך נקבל
נשתמש בקשר לאנרגיה
נקבל
זה נותן לנו קיבול חום
שאיננו תלוי בטמפרטורה.
ראו גם

חוק סטפן–בולצמן
מודל דביי
חוק קופ–נוימן
הערות שוליים

↑  Landau, L. D.; Lifshitz, E. M. (1980). Statistical Physics Pt. 1. Course in Theoretical Physics. Vol. 5 (3rd ed.). Oxford: Pergamon Press. p. 193,196. ISBN 0-7506-3372-7.
| --- | --- |
בקרת זהויות :  GND: 1191506096 
קיבול החום המולרי ב-25°C של מרבית היסודות למול המספר האטומי שלהם. הערך של ברום הוא עבור מצב הצבירה הגזי. עבור יוד, מופיעים הערכים של מצב הצבירה הגזי והמוצק.
טסלה מודל X

| --- | --- |

 מאפיינים כלליים
 יצרן:  טסלה
 שנות ייצור:  2015–הווה
 הרכבה:  ארצות הברית: פרימונט (מפעל טסלה)  אירופה: טילבורך, הולנד (כל החלקים)
 מודל קודם:  טסלה מודל S
 מודל אחריו:  טסלה מודל 3
 סיווג:  מכונית חשמלית
 פלטפורמה:  4 דלתות SUV
 אורך:  5,004 מ"מ (197 אינץ')
 רוחב:  2,083 מ"מ (82 אינץ')
 גובה:  1,626 מ"מ (64 אינץ')
 בסיס גלגלים:  3,061 מ"מ (120.5 אינץ')
 מפרט טכני
 מנוע:  induction motor 
 טווח נסיעה:  257 מיל 
 קשר:  יגואר אי-פייס
 מעצב:  Franz von Holzhausen
 
טסלה מודל X היא מכונית קרוסאובר חשמלית, המיוצרת על ידי טסלה. הדגם נחשף לראשונה בתערוכת החברה בפברואר 2012. תחילת הייצור תוכננה לסוף שנת 2013, אולם נדחתה מספר פעמים, והרכב נמסר ללקוחות רק במהלך המחצית השנייה של שנת 2016.
תיאור

דגם ה-X שוקל כ-10% יותר מהדגם שעליו הוא מבוסס, המודל S, וכ-60% מכלל חלקי הרכב הם זהים. דלתות הרכב נפתחות כלפי מעלה (ולא לצדדים, כבמרבית הרכבים כיום), ולרכב ניתן לחבר נגרר – מהרכבים החשמליים הבודדים בעלי אפשרות זו. דגם ה-X יכול להאיץ מ-0 ל-100 קמ"ש בתוך 2.8 שניות בלבד.
מכירות

ב-13 ביולי 2016, הציגה טסלה את דגם X 60D שלה, הנושא תג מחיר התחלתי של 74,000 דולר. נכון לספטמבר 2014 הוזמנו למעלה מ-20,000 יחידות.
הערות שוליים

↑  JERRY GARRETT, Tesla Unveils Model X at Its Southern California Design Studios, ‏9 בפברואר 2010 (באנגלית)
↑  טסלה מודל X – שבעה מושבים וביצועים של פורשה,Cartube, 30 בספטמבר 2015
↑  20,000 Tesla Model X Reservations (And Counting)
| חברת טסלה |
| --- | --- | --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד • סייברקאב |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |  |
| אנרגיה | טסלה אנרג'י (SolarCity) • טסלה מגה-פק • פאוורוול |  |
| טכנולוגיה | Giga Press |  |
| אנשי מפתח | אילון מאסק |  |
טרנסנפט

| --- | --- |


מגדל האבולוציה במוסקבה, מטה החברה
 נתונים כלליים
 בורסה:  בורסת מוסקבה (14 בינואר 2008–TRNFP) 
 תקופת הפעילות:  1993–הווה (כ־32 שנים) 
 מיקום המטה:  מוסקבה, רוסיה
 משרד ראשי:  מגדל האבולוציה
 ענפי תעשייה:  תעשיית הנפט 
 הכנסות:  962,440,000,000 רובל רוסי (נכון ל־2020) 
 רווח תפעולי:  255,638,000,000 רובל רוסי (נכון ל־2017) 
 רווח:  132,677,000,000 רובל רוסי (נכון ל־2020) 
 הון עצמי:  2,222,739,000,000 רובל רוסי (נכון ל־2020) 
 נשיא:  ניקולאי טוקרב
 יו"ר:  אלכסנדר נובאק
  
 www.transneft.ru
 
טרנסנפט (ברוסית: Транснефть) היא חברת מונופול המחזיקה בצינורות הנפט של רוסיה, והיא החברה הגדולה מסוגה בעולם. החברה מתפעלת צינורות נפט באורך של יותר מ-70 אלף קילומטר, ואחראית להספקת 90% מהנפט ו-30% ממוצרי הנפט המיוצרים ברוסיה. מטה החברה נמצא במוסקבה. מאז 2007, נשיא טרנסנפט הוא האוליגרך הרוסי ניקולאי טוקרב.
היסטוריה

החברה הוקמה ב-14 באוגוסט 1993. ב-2007 החליט הפרלמנט הרוסי בחוק להתיר לחברה ולגזפרום להקים יחידות אבטחה חמושות.
בעקבות סיפוח חצי האי קרים ב-2014 השיתו האיחוד האירופי וארצות הברית סנקציות על חברות רוסיות בתעשיית הנפט בהן טרנסנפט.
בנובמבר 2010 חשף הבלוגר הרוסי אלכסיי נבלני פרשת מעילה בחברה, הקשורה לפרויקט הקמת צינור הנפט מזרח סיביר–האוקיינוס השקט, שבעקבותיה הפסידה החברה 4 מיליארד דולר.
ב-2016 רכשה החברה את מגדל האבולוציה תמורת מיליארד דולר.
הערות שוליים

↑  רוסיה: חברות הנפט יוכלו להקים "צבאות פרטיים", באתר ynet, 4 ביולי 2007
↑  admin, החטא ועונשו, באתר המכון הישראלי לאנרגיה ולסביבה, ‏2016-09-12
↑  בלוג ברוסיה חושף שחיתויות בחברות האנרגיה הממשלתיות, באתר TheMarker‏, 28 במרץ 2011
| --- | --- |
בקרת זהויות :  ISNI: 0000 0004 4914 7820  LCCN: no95021266  VIAF: 146876705   WorldCat (עם VIAF): 146876705 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
ירוק S

| --- | --- |

 
 שם סיסטמטי:  Sodium 4-[(4-dimethylaminophenyl)-(4-dimethylazaniumylidene-1-cyclohexa-2,5-dienylidene)methyl]-3-hydroxynaphthalene-2,7-disulfonate
 שמות נוספים:  Food Green S; FD&C Green 4; Acid green 50; Lissamine Green B; Wool Green S; C.I. 44090; E142
 כתיב כימי:  C₂₇H₂₅N₂NaO₇S₂ 
 מספר CAS:  3087-16-9
 טמפרטורת היתוך:  210 °C   483.15 K
 
ירוק S (באנגלית: Green S) הוא צבע מאכל סינתטי ירוק, העשוי מזפת הפחם.
מספר ה-E שלו הוא E142. הוא יכול לשמש כצבע מאכל בקינוח, רוטב בשר, סוכרייה, גלידה ואפונה בפחית. הוא מאושר לשימוש כתוסף מזון באירופה ונמצא בשימוש בישראל, וכן באוסטרליה וניו זילנד.
ירוק S חשוד בגרימת תגובה אלרגית, והוא אחד מצבעי המאכל אשר מומלץ להימנע מצריכתם על ידי ילדים, כך על פי המלצות שפרסמה קבוצת התמיכה בילדים בעלי הפרעת קשב, ריכוז והיפראקטיביות[דרוש מקור].
הערות שוליים

↑  UK Food Standards Agency: "Current EU approved additives and their E Numbers". נבדק ב-2011-10-27.
↑  רשימת תוספי מזון על-פי תקנות בריאות הציבור, התשס"א – 2001, באתר משרד הבריאות
↑  Australia New Zealand Food Standards Code"Standard 1.2.4 - Labelling of ingredients". נבדק ב-2011-10-27.
חלבון סויה

אבקת סויה – הבסיס לייצור חלבון סויה
חלבוני סויה הם שם כולל לחלבונים שונים המופקים מפולי סויה. בתהליך ההפקה, פולי הסויה מנוקים, מקולפים ונטחנים ליצירת אבקת סויה שממנה ממצים שומנים בעזרת ממסים אורגנים. מהאבקה נטולת השומנים ניתן לייצר שלושה חומרי גלם עיקריים לתעשיית המזון: קמחי סויה ושבבים המכילים מינימום של 50% חלבון, תרכיזי חלבון סויה (Soy protein concentrate – SPC) המכילים מינימום של 70% חלבון, וחלבוני סויה מבודדים (Isolated soy protein – ISP) המכילים מינימום של 90% חלבון.
חלבוני הסויה מהווים בין 30% ל-50% ממסת פולי הסויה. 90% מהחלבונים בסויה הם חלבוני אגירה השמורים בפולי הסויה באברונים המכונים גופי חלבון. חלבוני האגירה הנפוצים ביותר הם גליצינין (glycinin) ובטא-קונגליצינין (β-conglycinin) המהווים 65%–89% מכלל חלבוני הסויה. פולי הסויה מכילים חלבונים נוספים כמו לקטינים (lectins), מעכבי טריפסין (אנ') וליפוקסיגנאזים (אנ') שעשויים להשפיע לרעה על הערכים התזונתיים של המוצר ועל טעמו. לפיכך, בעת תהליכי המיצוי והטיהור של החלבונים דואגים להרחיקם מהמוצר הסופי.
במשך אלפי שנים שימשה סויה ומוצריה כחומר גלם למזון עשיר בחלבון במדינות אסיה. בעולם המערבי הפופולריות של מוצרים אלו החלה רק בתחילת שנות השישים של המאה העשרים. נכון ל-2022, כמות המוצרים המכילים חלבוני סויה עולה על 12,000, ומספרם רק גדל. חלק קטן מהמוצרים הם: משקה סויה, רוטב סויה, גבינות סויה, טופו, ממרח פולי סויה, מחית מיסו ומוצרים על בסיס חלבון מהצומח כמו המבורגר צמחי ותחליפי בשר אחרים. כמו כן, תעשיות המזון והתרופות משתמשות בחלבונים אלו כמקור לחומצות אמינות חיוניות וכן ליצירת מוצרים המהווים חלופה למוצרים מהחי.
שיטות ייצור

תהליך יצור חלבון הסויה מתחיל בקטיף הפולים, מיונם וייבושם, עד הגעה ל-10% לחות. לאחר מכן הפולים נשלחים למפעל להמשך תהליך העיבוד, בו הם נשטפים וממוינים להסרת פולים פגומים, עצמים זרים ולכלוך. הפולים הפגומים ממשיכים בתהליכי עיבוד צדדיים ליצירת מספוא להאכלת בעלי חיים. הפולים הממוינים נגרסים ונשברים לחתיכות קטנות, הקליפות מופרדות מהפולים ומסולקות. הפולים נמחצים בעזרת מכבשים ליצירת פתיתים, והשמן מחולץ מהפולים בעזרת ממס אורגני (לרוב הקסאן).
בשלב הבא, הפתיתים מופרדים מהממס בעזרת מערכת של אדים וואקום. דרך נוספת להפרדת הממס היא בתהליך של חימום ובישול, הגורם גם להפסקת פעילות האנזימים ולשיפור יכולת העיכול של המוצר על ידי האדם. הפתיתים המתקבלים מכילים 52%–54% של חלבון. בהמשך הפתיתים יכולים לעבור טחינה לקבלת קמח סויה או שבבים (מינימום של 50% חלבון).
על מנת להגדיל את אחוז החלבון במוצר ולקבל חלבון סויה מרוכז ניתן למצות את הפחמימות המסיסות מהפתיתים בכמה דרכים: עם מים חומציים (pH 4.5), דנטורציה בחום, שטיפה במים ושטיפה נוספת בתמיסת אתיל אלכוהול מימית (%60–90%). בתהליכים אלו החלבון הופך לבלתי מסיס בעוד שהפחמימות המסיסות הנמצאות במוצר נשטפות החוצה. בשלב זה מתקבל תרכיז נוזלי אשר בסוף התהליך עובר יבוש בהתזה לקבלת אבקה של חלבון סויה מרוכז בעל תכולת חלבון מינימלית של 70%.
על מנת לקבל חלבון סויה מבודד יש לבצע מספר תהליכים נוספים. תחילה, החלבון והפחמימות המסיסות מופרדים מחומרים סיביים (פקטין, צלולוז והמיצלולוז) בעזרת שטיפה במים בסיסיים. מהסיבים הבלתי מסיסים שמתקבלים ניתן ליצור סיבים תזונתיים לטובת שימושים אחרים. בשלב הבא, מתבצעת הפרדה נוספת של הפחמימות מהחלבון על ידי שיקוע איזואלקטרי. כמו כל חלבון, חלבון הסויה הוא בעל מסיסות מינימלית בנקודה האיזואלקטרית שלו (pH 4.2 עד 4.5) אליה ניתן להגיע בעזרת הוספה של חומצות המשמשות בתעשיית המזון (HCl, H3PO4). לאחר הגעה ל-pH המתאים, החלבון הלא מסיס מופרד מהפחמימות על ידי צנטריפוגציה. החלבון המבודד נשטף עם מים להמשך הסרת הרכיבים הלא חלבוניים. רוב המים בתהליך מוסרים על ידי הפאזה הפחמתית המסיסה (soy whey) המכילה גם רמות נמוכות של חלבון אלבומין. לאחר השטיפה, גרגירי החלבון יוחזרו ל-pH נייטרלי (6.8-7.2) בעזרת שימוש במלחים בסיסיים (NaOH, KOH).
בשלב זה המוצר מכיל לפחות 90% חלבון על בסיס יבש. החלבון יכול לעבור תהליכים נוספים לשיפור התכונות הסופיות של המוצר כאשר בסופם המוצר עובר יבוש בהתזה ומתקבלת אבקה דקה.
שימושים

מוצרי חלבון הסויה משמשים בתעשיית המזון להכנת מגוון רחב של מוצרים ביניהם רטבים לסלט, מרקים, חטיפי אנרגיה, תחליפי בשר, אבקות להכנת משקה, גבינות, קינוחים קפואים, פורמולה לתינוקות, לחמים, דגני בוקר, פסטות, אוכל לחיות מחמד ועוד. הוספה של חלבון הסויה למוצרים אלו יכולה להוות תחליף חלקי או מלא של החלבון במוצר להורדת עליות או לשיפור תכונות המוצר.
אחד השימושים המרכזים של חלבון הסויה המבודד הוא במוצרי בשר טחון, נקניקיות ונקניקים. משתמשים בחלבון הסויה במוצרי בשר בגלל היותו חומר מתחלב טוב והיכולת שלו לייצב אמולסיות, לשפר צמיגות וליצור ג'ל בעת חימום, ובשל הערכים תזונתיים שלו.
בתעשיית תחליפי הבשר משתמשים לרוב בנתחי סויה מיובשים בצורות שונות (Textured soy protein). נתחי הסויה מיוצרים מהאבקה לקבלת מוצר סיבי, בעל טקסטורה המדמה בשר. תהליך זה מתרחש באחת משתי דרכים: טויית סיבים (Fiber spinning) ושיחול תרמו-פלסטי (Thermoplastic extrusion). בטויית סיבים משתמשים לרוב בחלבון סויה מבודד, בעוד שבשיחול תרמו-פלסטי משתמשים בקמח סויה המאפשר להוזיל את עליות המוצר.
במאפים משתמשים בשתי קטגוריות של קמח הסויה - פעיל אנזימטית (מכיל אנזימים פעילים) ולא פעיל אנזימטית. השימוש של קמח סויה פעיל אנזימטית במוצרים אלו הוא לצורך שיפור מרקם וצבע הפירורים. שימוש בקמח סויה שאינו פעיל אנזימטית נעשה לצורך שיפור החזקת הלחות במוצר וקבלת מאפה רך יותר ובעל חיי מדף ארוכים יותר. בנוסף, קמח הסויה יכול לשמש לקבלת מאפים בעלי תכולת חלבון גבוהה יותר. כמו כן, קמח הסויה משמש גם כתחליף לאבקת חלב רזה בעוגות וסופגניות ועוזר לווסת את כמות השמן הנספגת בסופגנייה בזמן הטיגון.
במוצרי חלב עשירים בחלבון ובאבקות חלבון, משתמשים לרוב בחלבון סויה מבודד.
לחלבון הסויה שימושים שונים גם מחוץ לתעשיית המזון. חלבון סויה מבודד משמש בתעשיית החומרים ליצירת חומרים מתכלים כגון דבקים ופלסטיק. כמו כן, חלבון הסויה משמש גם בתעשיית התרופות והביו-רפואה.
ערכים תזונתיים והשפעות בריאותיות

חלבון הסויה הוא אחד מהחלבונים הצמחיים הבודדים הנחשב כחלבון מלא, חלבון המספק את כל חומצות האמינו החיוניות לאדם. פולי סויה דומים בהרכב חומצות האמינו לקטניות, אך קטניות מכילות יותר מחומצת האמינו ליזין ופחות מחומצות האמינו טריפטופן ומתיונין.
חלבונים מהצומח מתעכלים בצורה לא מלאה על ידי בני אדם, ולכן רמת העיכול היא שיקול מרכזי לקביעת איכות החלבון. השיטה המועדפת לקביעת איכות החלבון על פי ארגון הבריאות הבינלאומי ומנהל המזון והתרופות האמריקני היא ציון חומצות אמינו מתוקן לעיכול חלבונים (אנ'). על פי שיטה זו איכות חלבון הסויה נעה בין 0.90 ל-0.99 בהתאם לרמת העיבוד של החלבון, איכות שדומה לחלבונים מהחי וגבוהה יותר מרוב החלבונים מהצומח.
רכיבים נוספים שעשויים להתלוות לחלבון סויה הם סיבים, פחמימות ושומנים בהתאם למידת בידוד החלבון. פולי סויה מכילים גם איזופלבונים (אנ') שהם תרכובות ביו-אקטיביות נפוצות בחלבון הסויה. האיזופלבונים הבולטים בפולי סויה הם: גניסטאין (אנ'), דידזאין (אנ'), גליציטין (אנ') וגלוקוזידים (אנ').
בשנת 1999, מנהל המזון והתרופות האמריקני אישר הצהרה בריאותית לפיה צריכה של 25 גרם חלבון סויה ביום כחלק מתזונה דלה בשומן רווי וכולסטרול עשויה להפחית את הסיכון למחלות לב. בשנת 2007, מנהל המזון והתרופות האמריקני הכריז על הכוונה להעריך מחדש הצהרה זו. בשנת 2012 הרשות האירופאית לבטיחות מזון (אנ') דחתה את הטענה כי לא הוכח קשר ישיר בין צריכת חלבוני הסויה להפחתת הסיכון למחלות לב. בשנת 2017 הוכרזה הצעה על ידי מנהל המזון והתרופות האמריקני לבטל את הטענה בשל חוסר הסכמה מדעית משמעותית בנושא. על פי מטה-אנליזה שהתבצעה בשנת 2019, על ידי ארגון הלב האמריקני (אנ'), נמצא כי ההשפעה של סויה לבדה היא קטנה בהפחתת כמות הליפופרוטאין בעל צפיפות נמוכה המהווה גורם סיכון למחלות לב וכלי דם.
על פי ארגון הבריאות הבינלאומי ישנם שמונה חלבונים רשומים בפולי סויה שיכולים לגרום לתגובה אלרגנית. שניים מהם, גליצינין (glycinin) ובטא-קונגליצינין (β-conglycinin) הם החלבונים הנפוצים במוצרי חלבון סויה מסחריים. שכיחות האלרגיה לחלבון סויה היא 0.4% והיא נמוכה מאלרגנים אחרים במזון, כגון אלרגיה לחלבוני חלב שהם בעלי שכיחות של 2.5% או אלרגיה לחלבוני בוטנים עם שכיחות של 0.8%. עם זאת, ארגון המזון והחקלאות כולל את חלבוני הסויה ברשימת האלרגנים המשמעותיים במזון. מנהל המזון והתרופות האמריקני דורש להצהיר על חלבוני הסויה כאלרגן על כל אריזות המזון. נכון ל-2022 לא קיים תהליך המונע לחלוטין את אלרגניות החלבון עם צריכתו, אך עיבוד תרמי של הסויה מפחית את אלרגניות המוצר.
הערות שוליים

↑  Deak, N. A. et al, Soy Protein Products, Processing, and Utilization, Soybeans Chem. Prod. Process. Util., 2008, עמ' 661–724 doi: 10.1016/B978-1-893997-64-6.50022-6
1 2 3  Aderibigbe, Blessing A, Biomedical Applications of Soy Protein., Soy Protein-Based Blends, Composites and Nanocomposites, 2017, עמ' 103 doi: 10.1002/9781119419075
1 2 3 4 5  Waggle, D.H.
Kolar, C.W., TYPES OF SOY PROTEIN PRODUCTS, 1979, עמ' 19-51 doi: 10.1016/b978-0-12-751450-5.50009-7
1 2  Murphy, Patricia A., Soybean proteins., Soybeans., 2008, עמ' 229-267 doi: 10.1016/B978-1-893997-64-6.50011-1
1 2  Fukushima, D., Soy proteins Handbook of Food Proteins, 2011, עמ' 210-232 doi: 10.1533/9780857093639.210
1 2 3 4 5 6 7 8 9 10 11 12 13 14 15 16  Thrane, M. et al, Soy Protein: Impacts, Production, and Applications, Sustainable Protein Sources, 2017, עמ' 23-45 doi: 10.1016/B978-0-12-802778-3.00002-0
↑  Zhang, T. et al., The development history and recent updates on soy protein-based meat alternatives., Trends in Food Science and Technology vol. 109, 2021, עמ' 702–710 doi: 10.1016/j.tifs.2021.01.060
1 2  Cai, J. S. et al., An update on the nutritional, functional, sensory characteristics of soy products, and applications of new processing strategies., Trends in Food Science and Technology vol. 112, 2021, עמ' 676–689 doi: 10.1016/j.tifs.2021.04.039
1 2  Horan, Frank E., Soy protein products and their production, Journal of the American Oil Chemists' Society, 1974 doi: 10.1007/BF02542094
1 2 3 4 5 6 7 8 9  Hill, Alison M. et al, Human Nutrition Value of Soybean Oil and Soy Protein, Soybeans: Chemistry, Production, Processing, and Utilization, 2008, עמ' 725-772 doi: 10.1016/B978-1-893997-64-6.50023-8
1 2  Girgih, A T et al, Is category 'A' status assigned to soy protein and coronary heart disease risk reduction health claim by the United States food and drug administration still justifiable?, Trends in Food Science and Technology, 2013, עמ' 121-132 doi: 10.1016/j.tifs.2012.12.003
1 2  Petersen, Kristina S., The dilemma with the soy protein health claim, Journal of the American Heart Association, 2019 doi: 10.1161/JAHA.119.013202/FORMAT/EPUB
↑  Jenkins, David J.A. et al, Cumulative meta-analysis of the soy effect over time, Journal of the American Heart Association, 2019 doi: 10.1161/JAHA.119.012458
שתי צורות של טקסטורה של חלבון סויה
זולטאן הירש

| --- | --- |

דיוקנו מקרמיקה (מוזיאון דומבובאר)
 לידה:  6 בפברואר 1885 דומבובאר, הונגריה 
 פטירה:  1944 (בגיל 58 בערך) אושוויץ, גרמניה הנאצית 
 מדינה:  הונגריה 
 
זולטאן הירש, (בהונגרית: Hirsch Zoltán; מוכר בכינוי הליצן זוֹלִי - Zoli bohóc, קרי ״זוֹלִי בּוֹהוֹץ״; דומבובאר, 6 בפברואר 1885 – מחנה הריכוז אושוויץ, 1944?) היה ליצן, קומיקאי ושחקן קולנוע יהודי-הונגרי.
ביוגרפיה > ילדות

זולטאן הירש נולד כילד שלישי במשפחה יהודית מרובת ילדים של סוחר יהודי עני. עד גיל שלוש טופל במרפאה מיוחדת במחלת הרככת ובשל קומתו הנמוכה, לשווא. מאוחר יותר עבר עם משפחתו לעיר פץ'. ”נעצבתי רבות בגלל קומתי הקטנה והייתה מרירות רבה בלבי. אבל קרקס שמידט המפורסם הגיע להופיע בפץ'.” באוטוביוגרפיה שלו ציין זולטאן חיבה עמוקה לסבו, בעל בית המרזח היהודי הזקן בבאטאסק, שניסה לגונן על נכדו מכל הרוע האנושי שפקד אותו מצד בני גילו עקב קומתו הקטנה.
זולי נאלץ לחכות שנים כדי לעלות סוף סוף לבמה. עד אז התפרנס כפחח, אך הרגיש שמקצוע זה נכפה עליו. לבו המשיך לגרור אותו לעולם הקרקס. ב-1907 החליט לעשות צעד נועז, כשנסע מפץ' לבודפשט.
ביוגרפיה > ההצלחה

מסע הרפתקני וקשה החל בחייו של הצעיר הנחוש. בודפשט, וינה ואמסטרדם היו תחנות בחייו. זולי חי במחסור גדול פעמים רבות. נסע עם כלבים מאולפים בערימות קש, קפא מקור וגווע ברעב, אך התמדתו וחריצותו הוכתרו בהצלחה. משפחתו של הנסיך המלכותי פרידריך הוקסמה מהליצן ההונגרי זולי. אחרי איטליה, רוסיה (מוסקבה), אנגליה, צרפת, גרמניה ונורווגיה, הופיע גם בדרום אמריקה. בחו"ל היה מוכר בעיקר בתור מאסטר פִיפְּס (Fips). זולי הפך מליצן ל"הונגריקוּם" (Hungaricum - סמל לתרבות, ללאומיות ולמאפיינים של הונגריה). בין 1914 ל-1938 זכה זולי לסיקור עיתונאי נרחב, כולל של מרבית הופעותיו. הוא לא הובך משאלות פרובוקטיבית של כתבים והשיב עליהן בהומור. הוא סיפר שהוא שוקל 44 ק״ג, שמספר הנעליים שלו הוא 34 ושגודל הכפפות שלו הוא 6. הוא לא הסתיר אף את התעניינותו בנשים וסיפר שהוא מתכנן נישואים.
זולי החל את הקריירה האמנותית שלו בקרקס של מקס שומאן, עם שותף קטן-קומה. מאוחר יותר חתם בקבוצה של שישה אמנים בשם Senez. הוא טייל בכל העולם, ביקר כאמור בדרום אמריקה שלוש פעמים והיה לו חוזה בחו"ל מדי שנה. רוב הזמן הופיע בקרקס אולימפיה המפורסם בלונדון, שבו היה כוכב. זולי הופיע גם בבודפשט משנת 1914, תחילה בקרקס האוהלים של אלני, אחר כך בזירה העממית של שמידט. לאחר מכן מיעט לקבל הצעות מחוץ להונגריה. הצלחתו הגדולה הייתה באלתורים השנונים שלו.
| 0 | 1 | 2 |
| --- | --- | --- |
| ” | "לונדון היא עיר גדולה, אבל בהשוואה לגודל שלי, זו לא חוכמה להיות עיר גדולה. לא יכולתי ללכת ברחוב מבלי להרים את עיניי בכל שלב... אחרת, זו הטרגדיה שלי. אני תמיד רק מסתכל למעלה על כולם." (מתוך ״חייו הגדולים של איש קטן״) | “ |
ביוגרפיה > הגירוש

כתוצאה מ״החוקים היהודיים״ האנטישמיים (במיוחד החוק היהודי השני והחוק היהודי השלישי), זולי לא הורשה עוד להופיע בשום מקום משנת 1942 ואילך. אז פרסם לפרנסתו במהדורה פרטית (כי לא הורשה אחרת) את ספרו "חייו הגדולים של איש קטן" - ספר זיכרונות, בו החיה את קורות חיי ההרפתקאות שלו, את מסעותיו ואת הופעותיו. הוא ראה כהצלחתו הגדולה ביותר את אותה פעם בה בידר והצחיק (ללא כל תשלום) ילד גוסס במשך לילה שלם.
הוא נכלא עקב המכירה הבלתי חוקית של ספריו, ובשל גודלו הבלתי תקין של הטלאי הצהוב שענד. כשהוכיחו אותו על כך וחקרו מדוע הוא עונד טלאי צהוב כה זעיר, הוא השיב:
”חשבתי, בבקשה, שלגמד מספיק טלאי צהוב קטן יותר.” (אנטנה, 1944).
בשנת 1944 גורש למחנה הריכוז וההשמדה אושוויץ, שם מצא את מותו. זולטאן הירש זכור עדיין גם מחוץ לעולם הקרקס.
ספרו

זולי: חייו הגדולים של איש קטן. קורות חיים. בודפשט, 1942
סרטיו

זולי הירש הופיע גם בסרטים אילמים:
תותח ופעמון - 1915
ימינה אני, שמאלה אתה - 1918
הרפתקאותיו של מר דובי - 1921
לודאש מתי - 1922
לבבות קומדיה - 1922
שניים וחצי נוכלים - 1923
בורצ'ה באמריקה - 1938
הנצחה

דיוקן קרמיקה בפנתיאון של דומבובאר - על קיר הארקדה של חנות הכלבו איבאניץ' בדומבובאר - 2012
הסרט ״חייו הגדולים של איש קטן״ 1983, שביים פטר גארדוש לזכרו.
ראו גם

למי אנחנו חבים את העבר בן האלף שלנו. רשימה ומקומות קבורה של המתים המפורסמים בהונגריה. זה בא ביחד. לאסלו צ'ונטוש חוקר בית קברות חובב. 2001
לקסיקון ביוגרפי הונגרי חדש. עורך ראשי. לאסלו מרקו. מועדון הספר ההונגרי
החיים הגדולים של הליצן זולי
איש גדול וקטן
הוא היה יהודי וגמד, ובכל זאת הליצן ההונגרי הגדול ביותר
ליצן זולי - דומבו-פדיה
לקריאה נוספת

Magyar életrajzi lexikon. (לקסיקון ביוגרפי הונגרי. עורכת ראשית אגנש קניירש. 1967)
האיש ההונגרי, הגדול-קטן; ביוגרפיה
ד"ר נורברט פאפ (עורך): העיר שלנו היא דומבובאר מראשיתו ועד היום
Takács Istvánné, Arcok Dombóvárról – 2000 (מריה ואנצ'ה (גב' טאקץ') : פנים מדומבובאר 2000)
A dombóvári zsidóság története – 2007 Takács Istvánné, (מריה ואנצ'ה (גב' טאקץ') : תולדות יהודי דומבובאר. 2007)
הערות שוליים

↑  A szövegdobozban található kép.
↑  "Kis ember nagy élete", במסד הנתונים הקולנועיים IMDb (באנגלית)
זנב (כלי טיס)

מבנה זנב של מטוס בואינג 200–747. ניתן לזהות את משטחי מייצב הגובה והכיוון. כמו כן במבנה זה שוכנת יחידת כוח העזר (APU) שניתן לזהות את צינור הפליטה שלה בקצה המבנה.
מבנה זנב או זנב (באנגלית: Empennage או Tail Section או Tail Assembly) בכלי טיס הוא אזור המבנה האחורי ביותר. ברוב כלי הטיס המבנה כולל משטחי ייצוב וניהוג המכוונים ומייצבים את כלי הטיס באוויר. ברוב כלי הטיס מבנה הזנב כולל את משטחי והגאי הגובה והכיוון, אם כי הוא כולל גם רכיבים אחרים. המונח Empennage נובע מהמילה הצרפתית empenner שפירושה "להפיץ חץ" ומשמשת ספציפית לזנב מטוס הכולל מייצבי גובה וכיוון.
מבנה

מבנה הזנב מורכב לרוב בצורת קונוס המשלים את המבנה האווירודינמי של כלי הטיס. המבנה באזור זה נוטה להיות לא מדוחס גם במטוסי נוסעים, כאשר התא המדוחס מסתיים בחיבור בין מבנה הזנב והמבנה האחורי. עם זאת, מבנה הזנב כולל מרכיבים מבניים מרכזיים דוגמת קורות אורך עיקריות אליהן מחוברים משטחי הייצוב ודרכם המשטחים מעבירים כוח לשאר מבנה המטוס.
מייצבי הגובה והכיוון נוטים להיות קבועים או נעים בצורה מוגבלת בסוג של קיזוז, בשפת הזרימה של המשטחים הללו מותקנים הגאי הגובה (במייצבי גובה) והכיוון (במייצבי כיוון).
במטוסי קרב לרוב חלק מבית המנוע פולש לתוך מבנה הזנב ואף מסיים אותו ולכן באזור זה יכלול חיזוקים והתאמה מיוחדת של המבנה לטמפרטורות גבוהות, שכן באזור זה ישכון צינור הפליטה של המבער.
מקליט הקול של תא הטייס, מקליט את נתוני הטיסה ומשואת ריסוק (ELT) ממוקמים לעיתים קרובות באזור הזנב מכיוון שבאזור זה לרוב הכוחות הפועלים במהלך התרסקות הם הנמוכים ביותר.